ועדת הכלכלה, כנסת 25, פרוטוקול מספר 194, 2023-07-25 00:00

דוד ביטן: הצעת חוק רישוי שירותים ומקצועות בענף הרכב (תיקון מס' 11) (הארכת תקופות), התשפ"ג–2023

דוד ביטן:  מכיוון שמדובר בהצעה שהתוקף שלה פג - - -     

איתי עצמון: הוראות שעה שתוקפן אמור לפקוע ב-16 באוגוסט

דוד ביטן: ביקשו מאיתנו לסיים את העניין היום

דוד ביטן:  לחצתי שיעבירו את זה במליאה אתמול, ואם אנחנו נעביר את זה היום – נוכל לגמור את זה לפני הפגרה

דוד ביטן:  אם לא אז רק במסגרת הפגרה, ואני לא יודעת אם אנחנו נעשה את זה לפני תום התקופה

דוד ביטן:  פתאום אנחנו מקבלים מסרים ממשרד הכלכלה, בעיקר מרשות התחרות

דוד ביטן:  אני לא מבין – הדבר הזה לא עבר ממשלה? לא ישבתם עם משרד הכלכלה?     

דוד מור: ראשית, אני רוצה להודות לכבוד היושב ראש על המעורבות שלך בקידום תיקון החוק הזה

דוד מור:  הנושא עלה בוועדת שרים ואושר בוועדת שרים לחקיקה, כמובן, ופורסם ב-10 ביולי בהצעות חוק ממשלה

דוד ביטן: והייתה הערה למשרד הכלכלה ולרשות התחרות בעניין?     

דוד מור: אנחנו לא קיבלנו, אבל ככל שאני מבין, העבודה היום, במשרד התחבורה, נעשתה על תיקון רחב לחוק רישוי שירותים ומקצועות בענף הרכב, ובתחילה – התיקון הזה היה חלק מהתיקון

דוד מור:  אם אני מבין נכון מחברתי כאן, מרשות התחרות, הם, כנראה, העירו על הנושא הזה במסגרת התיקון הרחב, ולא היו ערים לפיצול שאנחנו ביצענו

דוד מור:  זה מה שאני הבנתי ממנה, אבל היא תדע להסביר את עמדתה יותר טוב

דוד ביטן: לא הבנתי

דוד ביטן:  איזה רחב ואיזה מצומצם?     

איתי עצמון: אני מציע, בכל זאת, שעו"ד טמיר יגיד, בכמה מילים, מה התיקון המוצע

איתי עצמון:  כלומר, אילו הוראות שעה המשרד מבקש להאריך

דוד מור: אנחנו מדברים כאן, למעשה, על שלוש נקודות שאנחנו מבקשים להאריך

דוד מור:  הארכה הראשונה היא לפי סעיף 247 לחוק, שקובע את תוקפם של צווי הפיקוח, מכוח חוק פיקוח על מצרכים ושירותים, שעדיין נותרו בתוקף בענף הרכב

דוד מור:  אלה צווי פיקוח בנושאי שמאי רכב; ייצור רכב ושיווקו; ומוצרי תעבורה – שיווק וסחר

דוד מור:  אלה צווי הפיקוח שעדיין לא הוחלפו בתקנות מכוחו של החוק

איתי עצמון: איפה עומד הטיפול בתקנות?     

דוד מור: נוסחים של התקנות האלה כבר הושלמו

דוד מור:  אנחנו מתעכבים עם הבאת התקנות האלה לאישור הוועדה, פעם אחר פעם, מכיוון שאנחנו צריכים לחדש את ההיוועצויות

איתי עצמון: תוכל לפרט לגבי אילו משרדים? כלומר, מיהם השרים שהעניין מונח אצלם כרגע?     

דוד מור: כן

דוד מור:  ביחס לנושא של שמאי רכב – מה שמעכב אותנו כרגע זה קבלת הסכמת שר האוצר לנושא האגרות

דוד מור:  שלושת הקבצים שאנחנו מדברים עליהם הם קבצים שכוללים אגרות, ולכן מחייבים את הסכמת שר האוצר; בנושא של מוצרי תעבורה – כבר קיבלנו את אישור ההיוועצות של שר הכלכלה; ובנושא של ייצור רכב – אנחנו ממתינים לקבלת אישורי היוועצות של - - -     

דוד ביטן: שר הכלכלה עוד לא נתן לכם אישור?     

דוד מור: שר הכלכלה נתן לנו אישור על קובץ אחד, ואנחנו צריכים להשלים את ההיוועצות; הפנייה שלנו הייתה לשר הכלכלה, אבל הסמכות עברה לשר העבודה, ולכן אנחנו צריכים לקבל את אישור ההיוועצות משר העבודה

דוד מור:      חשוב לי להגיד שאנחנו נמצאים כבר בגלגול חמישי, בערך, של אישורי היוועצות שאנחנו צריכים לחדש, בכל פעם, עקב חילופי הממשלות התכופים

דוד מור:  לכן זה חלק משמעותי מהקושי שלנו להשלים את התקנות, כמו שאמרתי – הנוסח שלהן כבר אושר, למעשה, כבר ב-2018

דוד ביטן: רשות התחרות?     

איתי עצמון: אני חושב שרשות התחרות רלוונטית לשתי ההוראות לאור

איתי עצמון:  לפחות להוראת השעה השנייה שמבקשים להאריך

דוד מור: אני רק אשלים את הדברים

דוד מור:  עד עכשיו התייחסתי לסעיף 247, שדיבר על תוקפם של צווי הפיקוח

דוד מור:  אני רק אסביר את החשיבות של צווי הפיקוח: נכון להיום, אגרות של שמאי רכב – של ייצור רכב ושיווקו ושל סחר במוצרי תעבורה – נגבות מכוחם של צווי הפיקוח

דוד ביטן: למה השארת את זה לשנייה האחרונה? יכולת לעשות את זה לפני חודש, והיינו עושים דיון מסודר יותר

איתי עצמון: אני רק אגיד שזה הליך מאוד לא שגרתי שעוד לפני שהצעת החוק אפילו עברה בקריאה ראשונה – קבענו אותה לדיון

איתי עצמון:  זה מאוד חריג ולא שגרתי

דוד ביטן: נכון

דוד ביטן:  בגלל הפגרה

דוד ביטן:  נביא את הח"כים באמצע הפגרה כדי להעביר חוק? אבל אל תשאירו אותנו לשנייה האחרונה

דוד ביטן:  זה לא מתאים

דוד מור: ראשית, אני מקבל את הביקורת של היושב ראש

דוד מור:  כמו שאמרתי, אנחנו נמצאים בעבודה על תיקון יותר רחב לחוק רישוי שירותים ומקצועות, ואנחנו חשבנו שנצליח להתקדם יותר מכפי שהצלחנו להתקדם

דוד מור:  ברגע מאוחר מדי – הבנו שאנחנו צריכים לעשות את הפיצול הזה

דוד מור:      יש עוד שתי נקודות

דוד מור:  הנקודה השנייה היא הוראת השעה הקבועה בסעיף 253(א) לחוק רישוי שירותים

דוד מור:  הוראת השעה הזו מאפשרת ליבואנים זעירים, שנקבעו בחוק, לייבא לישראל רכבים משומשים

דוד מור:  זאת אומרת שחלפו עד 12 חודשים ממועד הייצור שלהם ועד שהם נרשמים בישראל

דוד מור:      הנושא השני הוא הוראת השעה שקבועה בסעיף 253(ב), שהיא הוראת שעה שפוטרת יבואנים ישירים של רכבים מהסוגים O, T ו-L

דוד מור:  O זה גרורים; T זה טרקטורים; ו-L זה דו-גלגליים – אופנועים

דוד מור:  היא פוטרת אותם מהחובות שאנחנו הטלנו, במסגרת החוק, על יבואני רכב מסוג M ו-N, שאלה הרכבים הפרטיים והמסחריים

דוד מור:  זה אומר, בעצם, שיבואן ישיר של אופנועים, גרורים או טרקטורים – לא מחויב לתת שירותי ריקולים, שירותי תחזוקה או מוצרי תעבורה לרכבים שלא הוא, עצמו, ייבא

דוד מור:       ההוראה הזו נובעת מהעובדה שהחוק שלנו התבסס על דירקטיבה אירופאית, שמתייחסת לרכבים מסוג M ו-N, ולא חלה על רכבים מהסוג שפטרנו

דוד מור:  אנחנו רצינו לאפשר ולראות איך השוק מתמודד עם הוראות החוק, לפני שאנחנו מחילים עליו

דוד מור:  הנושא הזה אמור להיות מוסדר במסגרת התיקון הרחב יותר לחוק, שאנחנו נמצאים בתהליך - - -     

דוד ביטן: תדע לך שהנושא של חלפים הוא נושא שחייבים לטפל בו; יש המון בעיות עם זה

דוד ביטן:  אני לא אכנס איתכם לזה עכשיו, כי אתם רק מדברים עכשיו על הארכת תוקף הוראות שעה, אבל זה נושא שחייב בדיקה ורוויזיה די רצינית

דוד ביטן:  זה משפיע על כל שוק המוסכים, על כל שוק הרכב ועל הפרמיה שמשלמים בביטוח

דוד ביטן:  זה לא נושא שאפשר להשאיר אותו כך, באוויר

דוד ביטן:  בגלל שצריכים להעביר את המועדים השבוע – אני לא אכנס איתכם לזה, אבל שתדעו לכם שזה נושא שנכנסנו אליו, ואנחנו מטפלים בזה כרגע

דוד מור: כבוד היושב ראש, אנחנו זוכרים היטב את דבריך בישיבה האחרונה שהייתה בנושא הזה

דוד ביטן: אנחנו מקיימים ישיבות לא בוועדה, אלא מחוץ לוועדה, עם המוסכים, עם השמאים, עם חברות הביטוח ועם כל הגורמים המקצועיים

דוד ביטן:  נביא את זה – לפחות באופן חלקי – ונמשיך הלאה

דוד מור: אני יכול רק לעדכן שאנחנו מקווים שהשבוע – כבר יהיה לנו את אישור הנוסח, שמתייחס, אגב, לתקנות השמאים שנצטרך להביא לאישור הוועדה

דוד ביטן: פלור הבטיח לי שהוא יביא לי לראות את זה מראש, לפני שאתם מאשרים את זה, כי אנחנו מקיימים על זה ישיבות

דוד ביטן:  נראה את הנוסח, בשביל שלא נתחיל להתווכח בוועדה

איתי עצמון: אפשר להתווכח בוועדה

דוד ביטן: אפשר, אבל אני מעדיף קודם כל לסכם את העניין מול הח"כים, ומקצועית, ואחר כך, כמובן, לפתוח את זה לציבור הרחב

רונן לוי: אפשר להגיד משהו בעניין? רונן לוי

דוד ביטן: איך אתה קשור לעניין הזה? זה רק הארכת מועדים

רונן לוי: לעניין השמאים?     

דוד ביטן: לא

דוד ביטן:  זה עניין הארכת המועדים

דוד ביטן:  אמרתי שאנחנו עוסקים בזה כרגע, ובפגרה – נסיים את העניין הזה, אבל אנחנו לא פותחים עכשיו דיון על העניין; אין טעם

דוד ביטן:  ולקחתי את ההצעה שלך בנושא של גניבות הרכב

דוד ביטן:  הנושא הזה מטופל, ואמרתי שיצרפו אותך ושיישמעו את מה שיש לך להגיד, כי אני חושב שאמרת דברים טובים בעניין הזה

דוד ביטן:  רשות התחרות

שחר שמש פיינברג: שחר שמש, רשות התחרות

שחר שמש פיינברג:  בעצם, כמו שדוד הציג, ההוראה שאנחנו רואים בה חשיבות, מבחינה תחרותית, היא אותה הוראה שמסירה חובות שאמורים לחול על יבואנים ישירים בקטגוריות שונות, כשהפוקוס, מבחינתנו, הוא בקטגוריית L – הרכבים הדו-גלגליים

שחר שמש פיינברג:       כל החובות האלה נועדו להקל על התפתחות של תחרות מיבוא מקביל

שחר שמש פיינברג:  מבדיקות קודמות ומשיתוף פעולה מאוד שוטף עם משרד התחבורה – אנחנו יודעים שמדובר בתחום שהוא מאוד ריכוזי; אנחנו רואים שם בעיות תחרותיות

דוד ביטן: אני לא מבין

דוד ביטן:  אנחנו לא מתקנים פה את החוק; אנחנו רק מאריכים - - -     

איתי עצמון: הדברים של נציגת רשות התחרות מכוונים להוראת השעה, שבעצם פוטרת יבואנים ישירים מהחובות שלהם לפי החוק, לגבי סוגי כלי רכב מסוימים, והיא כיוונה לאופנועים בדו-גלגלי

שחר שמש פיינברג: זו הוראה כשלעצמה מונעת את התחרות

דוד ביטן: ואתם נגד זה?     

שחר שמש פיינברג: לאורך כל הדיונים בעבר – גם פה, בעצם – אנחנו הצבענו על החשיבות התחרותית של ביטול ההוראה

שחר שמש פיינברג:  כרגע, אנחנו לא יכולים להתנגד להצעת החוק שעל השולחן, אבל כן חשוב לנו, מבחינה מקצועית, שיש פה הוראה - - -     

דוד ביטן: אז אני מבין שליועץ המשפטי שלנו יש איזו שהיא הצעת פשרה, נכון?     

איתי עצמון: כן

דוד ביטן: מה ההצעה?     

איתי עצמון: הוראת השעה בסעיף 253(ב) – שגם אותו היה מוצע להאריך בשנה, עד 17 באוגוסט, 2024 – ניתנת להארכה נוספת, לפי סעיף 253(ד), בצו ששרת התחבורה קובעת, באישור הוועדה

איתי עצמון:  כאן, בעצם, ניתנת אפשרות להאריך את הוראת השעה לתקופות נוספות, שלא יעלו על שישה חודשים בכל פעם, ובלבד שסך תקופות ההארכה לא יעלה על שנתיים

איתי עצמון:  כלומר, נוסף על השנה שעכשיו אתם מבקשים מהוועדה לאשר – אפשר יהיה להביא הארכות נוספות לתקופה של עד שנתיים

איתי עצמון:       אני חושב, קודם כל, שהוועדה צריכה לשקול אם להשאיר את ההסמכה הזו – זו נקודה אחת – ואם משאירים את ההסמכה הזו - - -     

דוד ביטן: אני לא נכנס עכשיו לתוך החוק

איתי עצמון: לא, אבל זה כן נובע מהמשמעות של התיקון

דוד ביטן: אתה אומר שבנושא הזה – לא ניתן הארכה מלאה, אלא חלקית?     

איתי עצמון: או שאפשר לשקול, לגבי סמכות ההארכה הנוספת, ששרת התחבורה תוכל להאריך את תוקף ההוראה הזו גם לעניין סוגי כלי רכב מסוימים

איתי עצמון:  כלומר, לא לגבי כלל סוגי כלי הרכב שפטורים, היום, מחובות יבואנים ישירים - - -     

דוד ביטן: זה מקובל עליכם, רשות התחרות?     

שחר שמש פיינברג: אנחנו כן רואים חשיבות בקיצור התקופה

דוד ביטן: אז יש לכם התנגדות?     

איתי עצמון: אמרנו כאן שני דברים שונים – אני לא אמרתי "לקצר"; אמרתי שאם שרת התחבורה תחליט להביא צו לאישור ועדת הכלכלה, שמאריך את תוקף הוראת השעה – שהיא תוכל להאריך אותה רק לגבי סוגי כלי רכב מסוימים

דוד ביטן: מה אתה אומר על זה?     

דוד מור: חשוב לי גם להסביר שאין לנו כוונה למצות את התקופות שקבועות בחוק - - -     

איתי עצמון: אתה בטוח? לאור כל ההארכות שהיו – אתה בטוח במה שאתה אומר?     

דוד מור: אני יכול לדבר רק על הרצון שלנו

דוד מור:  הרצון שלנו הוא להשלים את התיקון המהותי כדי לפתור את הנושא הזה, אבל אני גם מזכיר שכל ארכה – מגיעה לאישור הוועדה, כך שאם הוועדה תחשוב שלא היינו נמרצים מספיק - - -     

דוד ביטן: אני רוצה שתענה לנו רק על דבר אחד: בסעיף הזה – לתת ארכה יותר קצרה, או ללכת על מה שאמר היועץ המשפטי, ולהסמיך את השרה לשנות - - -     

איתי עצמון: לעשות איזו שהיא דיפרנציאציה לפי סוגי כלי הרכב

איתי עצמון:  כלומר, לא לגבי כל סוג רכב שאנחנו רואים

דוד ביטן: מה אתה מעדיף?     

דוד מור: הצעת היועץ המשפטי הייתה מקובלת עלינו

דוד ביטן: איזו מהן? יש שתי הצעות

דוד מור: ההצעה של לחלק לפי סוגי רכב

איתי עצמון: לגבי ההסמכה?     

דוד מור: כן

דוד מור:  ואני אומר מראש שגם בשיח שקיימנו מוקדם יותר - - -     

דוד ביטן: מה את אומרת על זה, רשות התחרות? מה את מעדיפה? זה עניין שלכם; תחליטו

דוד ביטן:  אנחנו פה

שחר שמש פיינברג: אני אוכל להתייעץ ולהחזיר תשובה?     

דוד ביטן: תתייעצי

דוד ביטן:  שתי דקות הפסקה

דוד ביטן: אני מחדש את הישיבה

דוד ביטן:  מי קורא?      

דוד מור: הצעת חוק רישוי שירותים ומקצועות בענף הרכב (תיקון מס' 11) (הארכת תקופות), התשפ"ג–2023         

איתי עצמון: זו, בעצם, הארכה לגבי תוקף צווי הפיקוח

איתי עצמון:  לעניין הסעיף הזה, הוגשו שתי הסתייגויות של סיעת יש עתיד, וכן שלוש הסתייגויות של סיעת המחנה הממלכתי

איתי עצמון:  לסיעת יש עתיד יש כאן נציגה

דוד ביטן: את רוצה לנמק? לא

דוד ביטן:  אוקיי, נצביע על שניהם ביחד

איתי עצמון: על כל ההסתייגויות האלה לסעיף 1

דוד ביטן: מי בעד הסתייגויות יש עתיד? מי נגד?          הצבעה     ההסתייגויות לא התקבלו

דוד ביטן: ההסתייגויות לא עברו

דוד ביטן:  טוב, הסתייגויות המחנה הממלכתי לסעיף 1

דוד ביטן:  מי בעד ההסתייגויות? מי נגד?         הצבעה     ההסתייגויות לא התקבלו

דוד ביטן: ההסתייגויות לא עברו

דוד ביטן:  נמשיך לקרוא

איתי עצמון: אז עכשיו נוכל להצביע על סעיף 1

דוד ביטן: היו לך תיקונים לסעיף 1?     

איתי עצמון: לא

דוד ביטן: מי בעד סעיף 1 כפי שהוא בהצעת החוק? מי נגד?          הצבעה     אושר

דוד ביטן: עבר פה אחד

דוד ביטן:  כן, הלאה

איתי עצמון: אז כאן יש לי שתי הערות; אחת יותר טכנית

איתי עצמון:  אני מציע, למען הפשטות, לכתוב, פשוט, שההארכה תהיה עד ה-17 באוגוסט 2024

איתי עצמון:  כלומר, אנחנו נכתוב: "בתקופה שמיום התחילה" – שזה יום התחילה המקורי של החוק, שלדעתי הוא ה-18 באוקטובר, 2016 – עד יום ה-17 באוגוסט, 2024, לגבי שתי הפסקאות

איתי עצמון:      תיקון נוסף – כפי שדיברנו קודם לכן – יהיה תיקון לסעיף קטן (ד) של סעיף 253, שבו, בעצם, יוסמך שר התחבורה, באישור הוועדה בצו, להאריך את תוקפן של הוראות השעה שבסעיפים קטנים (א) ו-(ב)

איתי עצמון:  כאן אנחנו נשנה את זה ל- "שתי תקופות נוספות, שלא יעלו על שישה חודשים בכל פעם, ובלבד שסך תקופות ההארכה לא יעלה על שנה", וכאן נסמיך גם את שרת התחבורה, באותו המנגנון, כך שהיא תוכל להאריך את הוראת השעה שבסעיף קטן (ב) גם לעניין סוגי כלי רכב, כפי שהיא תקבע

דוד ביטן: 	ומה לגבי כך שאמרת שאתה מקצר את המועד?     

איתי עצמון: כן, זה מה שאמרתי עכשיו

איתי עצמון:  במקום שנתיים, כמו שכתוב היום – אמרתי שזה יהיה שנה, לגבי שתי הוראות השעה של סעיפים קטנים (א) ו-(ב)

דוד ביטן: שהם קשורים לרשות התחרות?     

איתי עצמון: אחד מהם קשור לרשות התחרות

איתי עצמון:  משרד התחבורה הסכים לקצר גם את התקופה לגבי כלי הרכב - - -     

דוד ביטן: אז הכל מקוצר

דוד ביטן:  בפעם הבאה שאתם באים עם הארכה – תגידו מה המצב, אבל כמו שצריך

דוד ביטן:  תגמרו את זה; תסיימו את העניין

דוד ביטן:  כמה אפשר להאריך?     

איתי עצמון: הוראת השעה הנוספת נוגעת לסוג כלי הרכב שיבואן זה רשאי לייבא

איתי עצמון:  לגבי הסעיף הזה – יש ארבע הסתייגויות של סיעת המחנה הממלכתי

דוד ביטן: טוב

דוד ביטן:  מי בעד ההסתייגויות של המחנה הממלכתי? מי נגד?         הצבעה     ההסתייגויות לא התקבלו

דוד ביטן: לא עבר

דוד ביטן:  מי בעד ההסתייגויות של יש עתיד על סעיף 2? מי נגד?         הצבעה     ההסתייגויות לא התקבלו

דוד ביטן: לא עבר

דוד ביטן:  עכשיו – על החוק

איתי עצמון: הוועדה יכולה להצביע על סעיף 2 – עם התיקונים

דוד ביטן: עם התיקונים

דוד ביטן:  את הניסוח – תסיים אחר כך

דוד ביטן:  מי בעד הצעת החוק עם התיקונים? מי נגד?      הצבעה     אושר

דוד ביטן: יש עוד סעיף

דוד ביטן:  כן, בבקשה

איתי עצמון: כאן, בהקשר הזה, אני מציע איזה שהוא תיקון, מכיוון שהתחילה נקבעת כאן רק לגבי סעיף 2, אבל גם בסעיף 1 – שנוגע לתוקף צווי הפיקוח – יש מועד שאמור לחלוף ב-16 באוגוסט

איתי עצמון:  כדי לוודא שתהיה רציפות חקיקתית, גם, למשל, החוק לא יעבור לפני ה-16 באוגוסט – אני מציע שתחילתו של כל החוק תהיה 17 באוגוסט 2023

איתי עצמון:  כלומר, לא רק הוראות השעה שקבועות בסעיף 2

דוד ביטן: כך שאם הוא לא יעבור פה, במליאה - - -     

איתי עצמון: אם הוא לא יעבור – בכל זאת יהיה סעיף תחילה ותהיה רציפות חקיקתית, ולא נידרש לפרשנויות בעיתיות

דוד ביטן: אין בעיה, בסדר גמור

דוד ביטן:  אז יש לנו הסתייגות של המחנה הממלכתי לסעיף 3

דוד ביטן:  מי בעד ההסתייגות? מי נגד?          הצבעה     ההסתייגות לא התקבלה

דוד ביטן: לא עבר

דוד ביטן:  עכשיו אנחנו מצביעים על סעיף 3 עם התיקון

דוד ביטן:  מי בעד? מי נגד?         הצבעה     אושר

דוד ביטן: עבר

דוד ביטן:  רונן, רצית להגיד משהו?     

רונן לוי: רציתי להגיד משהו בקשר ללוחות הזמנים של מה שקורה

רונן לוי:  אני נמצא בלחץ מאוד גדול מהמוסכים – אין להם עכשיו עבודה וחלק הולכים לסגור, כנראה, בגלל הקיזוזים האלה

רונן לוי:  זה פשוט מעיף להם את הלקוחות

דוד ביטן: אבל אנחנו מטפלים בזה

רונן לוי: אתם מטפלים בזה כבר מפברואר

דוד ביטן: לא, זה יסתיים עכשיו

רונן לוי: מתי?     

דוד ביטן: לדעתי – עד סוף אוגוסט אנחנו כבר נבוא עם - - -     

רונן לוי: עד סוף אוגוסט?      

דוד ביטן: כן

רונן לוי: אני בבעיית שיהוי, כי לוקחים לי את היכולת ללכת לבית משפט אם אני לא - - -     

דוד ביטן: לך לבית משפט אם אתה רוצה, אין לי בעיה עם זה

דוד ביטן:  אני לא יכול לטפל בזה לפני סוף אוגוסט

רונן לוי: אני צריך לקבל איזה שהם לוחות זמנים

דוד ביטן: זה אחרי שבע שנים שבהן – זה לא טופל

רונן לוי: אני מסכים, אבל נכון לעכשיו – מורחים ומורחים

דוד ביטן: אנחנו, הוועדה, נסיים את העבודה הפנימית עד סוף אוגוסט

דוד ביטן:  אחרי שנסיים את העבודה הפנימית – נקיים פה ישיבה

רונן לוי: אני חייב להגיד שאנחנו נשקול את צעדינו, כי המוסכים כבר לא עומדים בלחץ של הזמן

רונן לוי:  הזמן הוא פקטור

דוד ביטן: אני לא יכול לסיים את זה לפני סוף אוגוסט

רונן לוי: מדובר על בערך 23% מהמוסכים שעובדים, וכרגע – 75% מהמוסכים כבר לא רואים מכוניות, בגלל מה שהם עושים עכשיו

רונן לוי:  זה נורא ואיום

רונן לוי:  זה לא יכול להיות

דוד ביטן: אני לא שמעתי את הטענה הזו עד היום

רונן לוי: אני אשלח לך

רונן לוי:  שמעת אותה; למה אתה אומר שלא? אני כל הזמן מדבר על זה

דוד ביטן: לא שמעתי את זה

דוד ביטן:  תשלח את הנתונים למנהלת הוועדה

שחר שמש פיינברג: גם אני אשמח לקבל את הנתונים

רונן לוי: באמת? טוב

דוד ביטן: זהו? אוקיי, תודה

דוד ביטן:  הישיבה הסתיימה